福克公司

福克公司係荷蘭一間飛機製造商，以創辦人安東尼·福克命名。

一戰期間，福克公司因為協助德國空軍改良戰鬥機，令到機炮子彈唔會再打中螺旋槳而聞名。一戰之後，福克公司進軍客機市場，曾經一度成為全球最大嘅客機製造商，甚至喺美國開到分公司。二戰期間，福克公司嘅工廠被納粹德軍佔領，為德國空軍製造飛機。二戰之後，福克公司集中精力研發客機，曾經一度復蘇。但係最後都係敵唔過實力強大嘅波音同異軍突起嘅空中客車。經過幾次唔成功嘅合併談判之後，1996年3月15號，阿姆斯特丹法庭宣佈福克公司正式破產。福克公司喺尼德蘭嘅資產後來賣晒畀史托克公司，而美國分公司就被通用電氣收購咗。

2009年，史托克公司重新啟用咗「福克」伊個品牌，但係就再都無推出過新機型。

類:飛機製造商
類:荷蘭公司